CELEX: C2005/193/56
Language: sl
Date: 2005-08-06 00:00:00
Title: Zadeva T-202/05: Tožba Caroline Ogou proti Komisiji Evropskih skupnosti, vložena dne 18. maja 2005

6.8.2005   
            
            
               SL
            
            
               Uradni list Evropske unije
            
            
               C 193/33
            
         Tožba Caroline Ogou proti Komisiji Evropskih skupnosti, vložena dne 18. maja 2005
   (Zadeva T-202/05)
   (2005/C 193/56)
   Jezik postopka: francoščina
   Caroline Ogou, stanujoča v Abidjanu (Slonokoščena obala), ki jo zastopa Marc-Albert Lucas, avocat, je dne 18. maja 2005 na Sodišču prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično obvestilo o natečaju KOM/PB/04 z dne 6. aprila 2004 in navodila glede postopka elektronske prijave, na katera se obvestilo nanaša, ali vsaj točko IX. 1 obvestila;
            
         
               —
            
            
               ugotovi nezakonitost ovire za njeno kandidaturo, ki je posledica tega, da ji je bil dne 12. maja 2004 onemogočen dostop do obrazca za elektronsko prijavo, sledeč postopku, predvidenem z obvestilom o natečaju;
            
         
               —
            
            
               razglasi za nično odločbo „Task Force za notranji natečaj“, ki jo je z elektronskim sporočilom z dne 12. maja 2004 obvestil o tem, da zavrača prijavo, ki mu jo je poslala isti dan na drug način;
            
         
               —
            
            
               razglasi za nične naknadno sprejete pravne akte natečajnega postopka, in sicer:
               
                           —
                        
                        
                           seznam kandidatov, ki izpolnjujejo pogoje, določene v točkah a), b) in c) člena 28 Kadrovskih predpisov, ki ga je sprejel OPI in je bil predložen komisiji skupaj s prijavnimi mapami,
                        
                     
                           —
                        
                        
                           seznam kandidatov, ki izpolnjujejo pogoje, določene z obvestilom o natečaju, ki ga je sprejela komisija,
                        
                     
                           —
                        
                        
                           seznam usposobljenosti, ki ga je komisija sprejela v času svojega dela,
                        
                     
                           —
                        
                        
                           in sklepe o imenovanjih, ki jih je ali jih bo na tej podlagi sprejel OPI;
                        
                     
         
               —
            
            
               če je treba, razglasi za nično odločbo generalnega direktorja kadrovskih in upravnih zadev z dne 3. februarja 2005, s katero je bila zavrnjena njena pritožba z dne 12. avgusta 2004 zoper predhodno izpodbijane pravne akte;
            
         
               —
            
            
               Komisiji naloži plačilo stroškov.
            
         Tožbeni razlogi in bistvene trditve
   Tožeča stranka, lokalna uslužbenka Komisije, se ni mogla prijaviti na notranji natečaj KOM/PB/04 za prehod od kategorije C do B po elektronski poti v skladu z obvestilom o natečaju, s katerim je Komisija oblikovala računalniški sistem prijave tako, da je ovirala kandidaturo lokalnih uslužbencev.
   Tožeča stranka uveljavlja, da naj bi bila točka III.1 obvestila o natečaju, ki določa, da so upravičeni uradniki in začasni uslužbenci, in ki naj bi torej izključevala lokalne uslužbence, v nasprotju s členi 4, 27 in 29(1)(b) Kadrovskih predpisov kot tudi z načelom enakega obravnavanja. Ovira njeni prijavi on-line naj bi bila zato nezakonita. Tožeča stranka v tej zvezi navaja, da naj bi bili lokalni uslužbenci, ki so v službi pri instituciji zaradi/z ozirom na javno pravo, del notranjega ali kadrovskega osebja in naj bi načeloma imeli pravico pristopiti k notranjim natečajem, ki jim bodo zaupali naloge, enakovredne tistim, ki jih opravljajo uradniki ali začasni uslužbenci, in da torej njihova izključitev iz notranjih natečajev ni niti utemeljena z zahtevami po zapolnitvi mest niti v skladu z interesom službe.
   Tožeča stranka tudi uveljavlja, da naj bi bili točka IX obvestila o natečaju kot tudi točka 2 navodil kandidatom v nasprotju s členi 2, 4 in 5 Priloge III h Kadrovskim predpisom v delu, kjer določata obvezen postopek elektronske prijave tako, da ovirata njeno kandidaturo.